CELEX: 32019D0658
Language: el
Date: 2015-03-02 00:00:00
Title: Απόφαση (ΕΕ) 2019/658 του Συμβουλίου, της 2ας Μαρτίου 2015, σχετικά με την υπογραφή, εξ ονόματος της Ένωσης και των κρατών μελών, πρωτοκόλλου τροποποίησης της συμφωνίας για τις θαλάσσιες μεταφορές μεταξύ της Ευρωπαϊκής Κοινότητας και των κρατών μελών της, αφενός, και της κυβέρνησης της Λαϊκής Δημοκρατίας της Κίνας, αφετέρου, ώστε να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση

26.4.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 112/2
               
            
         ΑΠΟΦΑΣΗ (ΕΕ) 2019/658 ΤΟΥ ΣΥΜΒΟΥΛΙΟΥ
         της 2ας Μαρτίου 2015
         σχετικά με την υπογραφή, εξ ονόματος της Ένωσης και των κρατών μελών, πρωτοκόλλου τροποποίησης της συμφωνίας για τις θαλάσσιες μεταφορές μεταξύ της Ευρωπαϊκής Κοινότητας και των κρατών μελών της, αφενός, και της κυβέρνησης της Λαϊκής Δημοκρατίας της Κίνας, αφετέρου, ώστε να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 100 παράγραφος 2 σε συνδυασμό με το άρθρο 218 παράγραφος 5,
         Έχοντας υπόψη την πράξη προσχώρησης της Κροατίας και ιδίως το άρθρο 6 παράγραφος 2,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Η συμφωνία για τις θαλάσσιες μεταφορές μεταξύ της Ευρωπαϊκής Κοινότητας και των κρατών μελών της, αφενός, και της κυβέρνησης της Λαϊκής Δημοκρατίας της Κίνας, αφετέρου (1) («συμφωνία»), τέθηκε σε ισχύ την 1η Μαρτίου 2008.
                  
               
                     (2)
                  
                  
                     Σύμφωνα με το άρθρο 6 παράγραφος 2 της πράξης προσχώρησης της Κροατίας, η Κροατία θα προσχωρήσει στη συμφωνία μέσω πρωτοκόλλου μεταξύ του Συμβουλίου και της Λαϊκής Δημοκρατίας της Κίνας.
                  
               
                     (3)
                  
                  
                     Στις 14 Σεπτεμβρίου 2012 η Επιτροπή έλαβε από το Συμβούλιο εντολή να διαπραγματευθεί πρωτόκολλο για την τροποποίηση της συμφωνίας («πρωτόκολλο»), ώστε να ληφθεί υπόψη η προσχώρηση της Κροατίας στην Ένωση.
                  
               
                     (4)
                  
                  
                     Το πρωτόκολλο μονογραφήθηκε στις Βρυξέλλες στις 20 Ιουνίου 2014.
                  
               
                     (5)
                  
                  
                     Το πρωτόκολλο θα πρέπει να υπογραφεί,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Εγκρίνεται, εξ ονόματος της Ευρωπαϊκής Κοινότητας και των κρατών μελών, με την επιφύλαξη της σύναψής του, η υπογραφή του πρωτοκόλλου τροποποίησης της συμφωνίας για τις θαλάσσιες μεταφορές μεταξύ της Ευρωπαϊκής Κοινότητας και των κρατών μελών της, αφενός, και της κυβέρνησης της Λαϊκής Δημοκρατίας της Κίνας, αφετέρου, ώστε να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση (2).
         
         
            Άρθρο 2
            Ο Πρόεδρος του Συμβουλίου εξουσιοδοτείται να ορίσει το πρόσωπο ή τα πρόσωπα που εξουσιοδοτούνται να υπογράψουν το πρωτόκολλο, εξ ονόματος της Ένωσης και των κρατών μελών της.
         
         
            Άρθρο 3
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 2 Μαρτίου 2015.
            
               
                  Για το Συμβούλιο
               
               
                  Η Πρόεδρος
               
               D. REIZNIECE-OZOLA
            
         
         
            (1)  ΕΕ L 46 της 21.2.2008, σ. 25.
         
            (2)  Το κείμενο του πρωτοκόλλου θα δημοσιευθεί μαζί με την απόφαση σύναψής του.